Source: http://www.bpis.sk/index.php?page=sablona.htm
Timestamp: 2017-05-23 22:23:16+00:00

Document:
PREČO NIE ŠABLÓNU ?
Mnohí zákazníci sa nás
pýtajú, či neposkytujeme šablóny, alebo vzory bezpečnostného projektu prípadne
smerníc. Snažíme sa im vysvetliť, že takéto riešenie nie je veľmi vhodné,
dokonca nemusí zaručovať, že obsiahne všetky náležitosti ktoré ukladá zákon.
Viackrát sme sa presvedčili o tomto tvrdení. Dokonca na stránke úradu na
ochranu osobných údajov na takúto otázku už odpovedali. Citát priamo zo stránky www.uoou.sk
“Kde je možné získať
vzor bezpečnostného projektu?
Vzor bezpečnostného projektu nie je
možné vypracovať. Každý bezpečnostný projekt je iný, pretože pri jeho
vypracovaní sa prihliada na konkrétne okolnosti daného informačného systému.“
Ďalší príklad, priamo z mailu zaslaným Úradom na ochranu
osobných údajov, ktorý sme mali možnosť vidieť u zákazníka, bohužial
preňho to už bolo neskoro : mail z UOOU.
Preto si Vás dovoľujeme upozorniť, že pokiaľ
sa rozhodnete pre takéto riešenie, môže Vás vyjsť v konečnom dôsledku drahšie,
pretože veľmi málo zákazníkov si uvedomuje, že k tejto cene je potrebne
pripočítať čas ktorý strávite študovaním paragrafov, vypĺňaním šablóny, konzultáciami /pokiaľ nie sú v cene/,
nákladmi na tlač a stále si nemôžete byť istý, či takýto projekt/smernica
spĺňajú všetky atribúty zákona. V prípade kontroly budete odkázaní sami na
seba a vlastné vedomosti a argumenty v prípade, že by Vám bolo niečo
vytknuté.
Na záver by sme chceli len dodať, že aktuálny zákon č.122/2013 Z.z. platný od 1.7.2013 má spolu 75 paragrafov a v § 68-Pokuta ods. (3) sa píše: Úrad uloží pokutu od 1 000 eur do 200 000 eur prevádzkovateľovi, ktorý c) nesplnil alebo porušil povinnosť mať vypracovaný bezpečnostný projekt podľa §19 ods.2 ...
MAILOVÁ KOMUNIKÁCIA PRIAMO Z ÚRADU
VEC: Vyjadrenie k ŠABLÓNOVÉMU RIEŠENIU Dňa 28.05.2013 bola Úradu na ochranu osobných údajov SR (ďalej len
"úrad") doručená Vaša žiadosť o informáciu ohľadne sťahovania šablóny
bezpečnostného projektu z internetu.
Na základe Vašej žiadosti úrad uvádza nasledovné:
Za bezpečnosť osobných údajov zodpovedá
prevádzkovateľ. Na tento účel je za určitých podmienok ustanovených v § 15 - §
16 zákona č. 428/2002 Z. z. o ochrane osobných údajov v znení neskorších
predpisov a § 19 - § 20 zákona č. 122/2013 Z. z. o ochrane osobných údajov a o
zmene a doplnení niektorých zákonov (účinného od 01.07.2013) povinný prijať
Bezpečnostný projekt musí byť vypracovaný s ohľadom
na konkrétne podmienky spracúvania osobných údajov, ktoré i z hľadiska
personálneho, technického, organizačného, finančného vybavenia sú u každého
prevádzkovateľa špecifické, teda iné. Z uvedeného dôvodu nemožno použiť na vypracovanie
bezpečnostného projektu všeobecnú šablónu. Úrad nemôže zabrániť
takémuto druhu podnikania (poskytovanie šablóny bezpečnostného projektu na
internete za poplatok), avšak prevádzkovateľ, ktorý spracúva a zodpovedá za
spracúvanie osobných údajov v zmysle zákona o ochrane osobných údajov, by mal sám
zvážiť riziko a dôsledky vypracovania bezpečnostného projektu
uvedeným spôsobom.
Vyššie uvedené vyjadrenie úradu nie je právne
záväzné, zohľadňuje iba poskytnuté
informácie vyplývajúce z uvedených
okolností skutkového a právneho stavu. Závery tejto informácie majú iba
odporúčací charakter a nemôžu byť preto zovšeobecňované pre iné, zdanlivo
podobné prípady.
Mgr. Lenka ..........
na ochranu osobných údajov SR
(c) Copyright 2011 EuroTRADING s.r.o. Optimalizované pre FireFox,OPERA,CHROME, SAFARI, IE8. Všetký práva vyhradené. Ste náš 316282 návštevník.

References: § 68
 §19
 § 15
 §
16
 § 19
 § 20